Συζήτηση:Διαμαντής Χουχούμης/Πρόταση διαγραφής

message: Σε μερικές ημέρες γίνεται 22 και σε 4 χρόνια επαγγελματικής καριέρας έχει καταγράψει μόνον 22 συμμετοχές πρωταθλήματος στη βασική 11άδα και άλλες 11 ως αλλαγή (, ). Η συμμετοχή του στα μικρά κλιμάκια της Εθνικής δεν πρόκειται να συνδυαστεί με κάποια επιτυχία, δεδομένου ότι η Ελπίδων έχει ήδη αποκλειστεί (Group 4 εδώ) από την τελική φάση του Ευρωπαϊκού πρωταθλήματος του 2017, χρονιά που ο ίδιος θα έχει πλέον υπερβεί όριο των 23 ετών για περαιτέρω κλήσεις.
Η κάλυψη από πηγές εκτός της απλής ονομαστικής αναφοράς για συμμετοχή σε αγώνες, περιορίζεται στην κατάταξή του στο στρατό, την ανανέωση του συμβολαίου του μέχρι το 2018, το ότι αποτελεί έναν από τους 6 με καταγωγή από την Εύβοια που αγωνίζονται στη Σούπερ Λιγκ και σε 2-3 μικρές συνεντεύξεις (που μάλλον δεν θα είχαν ζητηθεί, εάν δεν αγωνιζόταν σε δημοφιλή σύλλογο) οι οποίες περιστρέφονται γύρω από τις φιλοδοξίες/προσπάθειες να καθιερωθεί. Επομένως, δεν είναι παράξενο ότι η μόνη πληροφορία που περιέχει το λήμμα πέραν των βασικών βιογραφικών/αθλητικών δεδομένων, είναι η επίτευξη ενός γκολ. Την ίδια stub μορφή έχει το αντίστοιχο στην αγγλική έκδοση, άρα μάλλον δεν υπάρχουν διαθέσιμα στοιχεία που να στοιχειοθετούν εγκυκλοπαιδικότητα. Ίσως τα καλά για τον Χουχούμη να είναι "μπροστά", οπότε ένα λήμμα stub μπορεί εύκολα να ξαναδημιουργηθεί τότε και μάλιστα εμπλουτισμένο με πληροφορίες πραγματικά εγκυκλοπαιδικές. --Στέλιος Πετρουλάκης (συζήτηση) 04:31, 3 Ιουλίου 2016 (UTC)
Στα κριτήρια για τους αθλητές έχουμε τη συμμετοχή τους σε εθνική ομάδα ενηλίκων για τουλάχιστον δύο χρονιές. Καλύπτει αυτό και την ομάδα U-19 ή U-21; Το κριτήριο αυτό μου φαίνεται λίγο ασαφές όπως διατυπώνεται και θα πρότεινα να γίνει πιο συγκεκριμένο (θεωρητικά και οι δύο εθνικές μπορούν να έχουν και ενήλικες αν δεν κάνω λάθος). Αν καλύπτει το κριτήριο, τότε σίγουρα δεν υπάρχει λόγος διαγραφής. --Dada* 11:48, 11 Ιουλίου 2016 (UTC)
replies: text: Το κριτήριο δεν είναι απλώς και μόνο ασαφές, αλλά επίσης γραμμένο από κάποιον επιδερμικής μάλλον σχέσης με τα αθλητικά θέματα (πάντως, δεν είναι εδώ ο κατάλληλος τόπος για τη σχετική συζήτηση και αποδόμησή του ). Σε κάθε περίπτωση, ο Χουχούμης κατά τη γνώμη μου δεν το καλύπτει. Όπως σωστά λες, το κριτήριο αναφέρεται σε ενήλικα άρα περιλαμβάνει σίγουρα την ποδοσφαιρική U-21 – ας δεχτούμε και την U-19. Ο παίκτης μετείχε 8 μήνες στην πρώτη (Μάρτ-Νοέ 2015) και ισάριθμους στη δεύτερη (Οκτ. 2012 - Ιούν. 2013), άρα ούτε 1½ έτος. Από εκεί κι έπειτα, είναι θέμα ερμηνείας εάν κακώς αθροίστηκαν οι δύο περίοδοι, δεδομένου ότι το κριτήριο κάνει λόγο για εθνική "ομάδα" –όχι ομάδες– κι εάν ως "χρονιά" εννοεί 12μηνο, αγωνιστική περίοδο ή ημερολογιακό έτος. Δεν είναι παράξενο, λοιπόν, ότι έχει έντονα αμφισβητηθεί και πολλές φορές δεν λαμβάνεται υπόψη – στην καλύτερη περίπτωση, συνυπολογίζεται με πλήθος άλλων παραμέτρων: κάλυψη από πηγές (εκτός βέβαια της ονομαστικής αναφοράς για συμμετοχή σε αγώνα), διακρίσεις σε ομαδικό επίπεδο και κυρίως ατομικό, τα βασικότατα "ένταση" αγωνιστικής δραστηριότητας και χρονικό "βάθος" αυτής κ.ά. Ούτε σύμφωνα με αυτά έχει να επιδείξει κάτι ιδιαίτερο ο Χουχούμης. --Στέλιος Πετρουλάκης (συζήτηση) 05:49, 15 Ιουλίου 2016 (UTC)
replies: text: : Τότε πρέπει να διορθωθεί το πλαίσιο πληροφοριών στο λήμμα και σίγουρα να επανεξετάσετε τα κριτήρια στην οδηγία. --Dada* 08:19, 15 Ιουλίου 2016 (UTC)
replies: text: :: Το πρώτο το εύκολο έγινε (καλώς ανέφερες ότι το κουτί χρειάζεται διορθώσεις, άσχετα εάν παραμείνει ή όχι το λήμμα). Για το δεύτερο έχουν υπάρξει στο παρελθόν αρκετές συζητήσεις και ανάμεσα σε πολλούς συντάκτες, στη σχετική σελίδα και την Αγορά, ώστε να διασαφηνιστεί και βασικά τόσο να επικεντρωθεί, όσο και να επεκταθεί η Βικιπαίδεια:Εγκυκλοπαιδικότητα (αθλητισμός). Όλες τις φορές δεν προχώρησε εξαιτίας διαφωνιών, οπότε η οδηγία παραμένει ως έχει. --Στέλιος Πετρουλάκης (συζήτηση) 02:35, 16 Ιουλίου 2016 (UTC)
* Διαγραφή Συμπέρασμα με βάση όσα παρατηρεί ο χρήστης Πετρουλάκης. →34kor34 (συζήτηση) 11:20, 27 Νοεμβρίου 2016 (UTC)
|}
thread_title:  [[Διαμαντής Χουχούμης]]